Noteikumu projekta ,,Grozījums Ministru kabineta 2005.gada 8.novembra noteikumos Nr.847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem””

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru prezidenta 2012.gada 12.janvāra rezolūcija Nr. 2012-REZ-111-1/4-88 |
|  2. |  Pašreizējā situācija un problēmas | Latvijā kontrolējamo narkotisko vielu un psihotropo vielu sarakstus nosaka Ministru kabineta 2005.gada 8.novembra noteikumi Nr.847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem” (turpmāk – MK noteikumi Nr.847), kas tika izstrādāti saskaņā ar Apvienoto Nāciju Organizācijas (ANO) 1961.gada 30.marta Vienoto Konvenciju par narkotiskajām vielām (grozīta ar 1972.gada Protokolu, ar ko groza 1961.gada 30.marta Vienoto Konvenciju par narkotiskajām vielām), 1971.gada 21.februāra Konvenciju par psihotropām vielām un 1988.gada 20.decembra Konvenciju pret narkotisko un psihotropo vielu nelegālu apriti. MK noteikumos Nr.847 noteiktie kontroles pasākumi attiecas ne tikai uz sarakstos iekļautajām narkotiskajām un psihotropajām vielām, bet arī uz to atvasinājumiem, izomēriem, esteriem, ēteriem un sāļiem, kā arī zālēm, kas satur minētajos sarakstos iekļautās narkotiskās un psihotropās vielas.Tā kā 1988.gada 20.decembra Konvencijas pret narkotisko un psihotropo vielu nelegālu apriti 24.pantā ir noteikts, ka valstīm ir tiesības pieņemt stingrākus pasākumus nekā noteikts šajā Konvencijā, ja tās uzskata šādus pasākumus par vēlamiem vai nepieciešamiem narkotisko un psihotropo vielu nelegālā apgrozījuma novēršanai vai likvidēšanai, saraksti vairākkārt ir papildināti ar apritē esošām, iepriekš sarakstos neiekļautām psihoaktīvām vielām.Taču uz jaunu vielu iekļaušanu kontrolējamo vielu sarakstā strauji reaģē to ražotāji, kā alternatīvu jau ierobežotajiem produktiem piedāvājot tirgū aizvien jaunas psihoaktīvas vielas. Tā piemēram, 2009. gadā Eiropas Narkotiku un narkomānijas uzraudzības centra (turpmāk – EMCDDA) Agrīnā brīdinājuma sistēma saņēma ziņojumus par 24 jaunām psihoaktīvām vielām narkotiku tirgū, 2010.gadā tika ziņots par 41, bet 2011. gadā - par 49 (EMCDDA, 2012). Saraksta papildināšana ar tirgū atklātajām jaunajām vielām šobrīd nenes vēlamo rezultātu, jo tirgū tiek laistas aizvien jaunas vielas - iespējas sintezēt jaunu vielu, nedaudz pamainot ķīmisko struktūru, ir praktiski bezgalīgas. Problēmas rada arī tas, ka šo, no jauna sintezēto, vielu psihoaktīvās iedarbības līmenis ir dažāds un to ietekmi uz veselību nevar paspēt izvērtēt. Arī paši ražotāji tās nav pārbaudījuši un daudzos gadījumos ne izplatītāji, ne lietotāji nezin, kāda būs iedarbība. Pētījums „*Atkarību izraisošo vielu lietošana iedzīvotāju vidū, 2011”* apliecina, ka nepieciešams pievērst pastiprinātu uzmanību šīm papildus tradicionālajām narkotikām pēdējos gados popularitāti guvušajām jaunajām vielām, kas vēl nav iekļautas aizliegto narkotisko un psihotropo vielu sarakstos un tiek izmantotas dažādos apreibinošos maisījumos. Minētā pētījuma aptaujas ietvaros respondentiem tika jautāts par to, vai viņi kādreiz ir pamēģinājuši apreibinošos smēķējamos maisījumus/vīrakus. Rezultāti liecina, ka šādus maisījumus pamēģinājuši 2,5% iedzīvotāju 15–64 gadu vecumā, tai skaitā 3,7% vīriešu un 1,4% sieviešu. Uztraucoši, ka visbiežāk šādus maisījumus pamēģinājuši tieši jaunieši 15–24 gadu vecumā (6,1%). Kā smēķējamo maisījumu pamēģināšanas vecumu, aptuveni puse respondentu norādījuši vecumu līdz 19 gadiem, t.i. pirms jaunietis vēl ir pabeidzis vidusskolu. Lai novērstu pašreizējo situāciju, kad aizliedzot vienu vielu, tūlīt tirgū tiek laista cita ar mazliet atšķirīgu struktūru, kas formāli nav aizliegta, tās ir jāaizliedz, izmantojot t.s. ģenērisko sistēmu. Veselības ministrija ir sagatavojusi populārāko jauno psihoaktīvo vielu ķīmisko grupu pamatformulas, ar mērķi ierobežot visu vielu, kas ietilpst šajās ķīmiskajās grupās, lietošanu. Sagatavotās pamatformulas ietver sevī visas pašreiz zināmās apritē esošās jaunās psihoaktīvās vielas, kā arī daļu no tām, kas varētu tikt sintezētas no jauna ar paredzamu psihoaktīvo iedarbību. Līdzīga pieeja, jauno psihoaktīvo vielu ierobežošanā izmantojot ģenērisko sistēmu, ir arī Apvienotās Karalistes, Īrijas, Austrijas, Lietuvas, Kipras, Ungārijas, Itālijas un Luksemburgas normatīvajos aktos.MK noteikumu Nr.847 1. pielikumā „Latvijā kontrolējamo narkotisko vielu, psihotropo vielu un prekursoru I saraksts” (turpmāk – I saraksts) ir noteiktas aizliegtās sevišķi bīstamās narkotiskās vielas un tām pielīdzinātās psihotropās vielas un augi. Sākotnēji I sarakstā vielas tika sakārtotas atbilstoši augstāk minētajām Konvencijām alfabēta kārtībā. Vairākkārtīgi papildinot I sarakstu, šī sākotnējā kārtība ir izjaukta un šobrīd nav noteiktas sistēmas, pēc kādas sarakstu nepieciešamības gadījumā papildināt. Lai esošo sarakstu papildinātu un saskaņotu ar ģenērisko sistēmu, ar kuru tiek aizliegtas jaunās psihoaktīvās vielas, I sarakstā esošās vielas ir pārgrupētas un sakārtotas, ņemot vērā to ķīmisko struktūru. Tās aizliegtās psihotropās vielas, kas līdz šim bija minētas I sarakstā un tagad iekļaujas pamatformulās, sarakstā vairs netiek atsevišķi minētas. Lai atvieglotu ekspertu darbu ar pamatformulām, to atšifrējums ar ķīmiskās struktūras attēlu un biežāk sastopamo vielu aprakstiem būs pieejams metodisko vadlīniju veidā Veselības ministrijas mājas lapā. Metodiskās vadlīnijas tiks uzturētas un operatīvi papildinātas ar jaunāko informāciju. |
|  3. |  Saistītie politikas ietekmes novērtējumi un pētījumi |  Netika veikti |
|  4. |  Tiesiskā regulējuma mērķis un būtība | Jauno psihoaktīvo vielu pievienošanas kontrolējamo vielu sarakstam pēc ģenēriskā principa mērķis ir kavēt jaunu narkotiku izplatīšanas un lietošanas pieaugumu Latvijā. Noteikumu projekts atrisinās šīs anotācijas 2.punktā minētās problēmas. |
|  5. |  Projekta izstrādē iesaistītās institūcijas |  Noteikumu projekts ir izstrādāts Veselības ministrijai sadarbojoties ar Slimību profilakses un kontroles centru, VSIA „Rīgas psihiatrijas un narkoloģijas centrs”**,** Valsts tiesu medicīnas ekspertīžu centru,Zāļu valsts aģentūru, Veselības inspekciju, Latvijas Organiskās sintēzes institūtu, Valsts policiju un Iekšlietu ministriju. |
|  6. |  Iemesli, kādēļ netika nodrošināta sabiedrības līdzdalība |  Sabiedrības līdzdalība noteikumu projekta izstrādē nav nepieciešama, jo jauno psihoaktīvo vielu pamatformulas ir specifisks jautājums, ko risina attiecīgās jomas eksperti.  |
|  7. |  Cita informācija | Noteikumu projekta mērķis un būtība tika izskatīti un konceptuāli atbalstīti Narkotiku kontroles un narkomānijas ierobežošanas koordinācijas padomes 2012.gada 5.janvāra sēdē.  |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Noteikumu projekts ietekmēs:1) tiesībaizsardzības iestādēs (Valsts policija, pašvaldību policijas, Valsts ieņēmumu dienests) nodarbinātos;2) iestādēs, kurām ir tiesības veikt ekspertīzes (Valsts policijas Kriminālistikas pārvalde, Valsts robežsardzes Galvenās pārvaldes Ekspertīžu dienests, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”) nodarbinātos;4) ārstniecības iestādēs, kurās var atrasties pacients minēto psihoaktīvo vielu ietekmē vai iespaidā, nodarbinātos;5) fiziskas personas, kas lieto minētās vielas (vai to atvasinājumus, izomērus, esterus, ēterus un sāļus). |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Papildinot MK noteikumu Nr.847 kontrolējamo vielu I sarakstu, tiek aizstāvētas sabiedrības intereses kopumā, kavējot narkotisko un psihotropo vielu piedāvājuma un pieprasījuma pieaugumu Latvijā. |
|  3. |  Tiesiskā regulējuma finansiālā ietekme | Tiešās finansiālās izmaksas ir saistītas ar ekspertīžu veikšanu, lai būtu iespējams identificēt attiecīgo vielu, kā arī konstatēt, vai persona ir lietojusi narkotiskās vai psihotropās vielas. |
|  4. |  Tiesiskā regulējuma nefinansiālā ietekme | Noteikumu projektam ir ietekme uz sabiedrības veselību, tiek aizstāvētas sabiedrības intereses kopumā, kavējot narkotisko un psihotropo vielu piedāvājuma un pieprasījuma pieaugumu Latvijā. |
|  5. |  Administratīvās procedūras raksturojums | Projektā minētās pamatformulas tiks aprakstītas Veselības ministrijas sagatavotajās metodiskajās vadlīnijās, sniedzot to atšifrējumu, ķīmiskās struktūras attēlu un biežāk sastopamo vielu aprakstus. Līdz ar projekta stāšanos spēkā metodiskās vadlīnijas būs pieejamas Veselības ministrijas mājas lapā. Veselības ministrijas uzturēs metodiskās vadlīnijas un operatīvi papildinās tās ar jaunāko informāciju. |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  |  | Turpmākie trīs gadi (tūkst. latu) |
| **Rādītāji** | **2012.gads** | **2013.gads** | **2014.gads** | **2015.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 0 | 0 | 0 | 0 | 0 |
| * 1. valsts speciālais budžets
 | 0 | 0 | 0 | 0 | 0 |
| * 1. pašvaldību budžets
 | 0 | 0 | 0 | 0 | 0 |
| 1. 2. Budžeta izdevumi:
 | 0 | 10,3 | 73,4 | 73,4 | 73,4 |
| * 1. valsts pamatbudžets
 | 0 | 10,3 | 73,4 | 73,4 | 73,4 |
| * 1. valsts speciālais budžets
 | 0 | 0 | 0 | 0 | 0 |
| * 1. pašvaldību budžets
 | 0 | 0 | 0 | 0 | 0 |
| 1. 3. Finansiālā ietekme:
 | 0 | -10,3 | -73,4 | -73,4 | -73,4 |
| * 1. valsts pamatbudžets
 | 0 | -10,3 | -73,4 | -73,4 | -73,4 |
| * 1. valsts speciālais budžets
 | 0 | 0 | 0 | 0 | 0 |
| * 1. pašvaldību budžets
 | 0 | 0 | 0 | 0 | 0 |
| 1. 4. Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi)
 | X | +10,3 | 0 | 0 | 0 |
| 1. 5. Precizēta finansiālā ietekme:
 | X | 0 | -73,4 | -73,4 | -73,4 |
| * 1. valsts pamatbudžets
 | 0 | 0 | 0 | 0 |
| * 1. valsts speciālais budžets
 | 0 | 0 | 0 | 0 |
| * 1. pašvaldību budžets
 | 0 | 0 | 0 | 0 |
| 1. 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):
 | 1. Psihoaktīvo vielu noteikšanai Valsts policijas Kriminālistikas pārvaldei, lai nodrošinātu gan kvantitatīvo, gan kvalitatīvo analīzi, lai noteikto arī vielu procentuālos daudzumus dažādos maisījumos, kā arī, lai ieviešot ģenērisko sistēmu, spētu sagatavot izsekojamus un ticamus eksperta atzinumus ar pamatotiem secinājumiem, izstrādātu jaunas izpētes metodes un nodotu tās akreditācijai, nepieciešamas ķimikālijas un materiāli.

|  |  |
| --- | --- |
|  | Cena, Ls gadā  |
| Ķimikālijas (metanols, butilacetāts, toluols, hloroforms utt.) | 2 000  |
| Materiāli gāzu hromatogrāfijas (GC) nodrošināšanai:1. hēlija gāzes (He) balonu maiņa;
2. MS filamenti;
3. GC kolonnas;
4. GC šļirces;
5. GC laineri, septas, o-ring u.c. daļas;
6. GC pudelītes ar vāciņiem;

 PTFE filtri | 9 500 |
| Aparatūras apkope | 3 200 |
| Kopā | **14 700** |

 Valsts policijai (budžeta apakšprogramma 06.01.00 „Valsts policija”) nepieciešamā finansējuma sadalījums pa gadiem un izdevumu ekonomiskās klasifikācijas kodiem:2012.gadā Ls 7 350, t.sk.: IEKK 2341 „Zāles, ķimikālijas, laboratorijas preces” – Ls 5 750;IEKK 2243 „Iekārtas, inventāra un aparatūras remonts, tehniskā apkalpošana” – Ls 1 600.2013.gadā un turpmākajos gados Ls 14 700, t.sk.:IEKK 2341 „Zāles, ķimikālijas, laboratorijas preces” – Ls 11 500IEKK 2243 „Iekārtas, inventāra un aparatūras remonts, tehniskā apkalpošana” – Ls 3200.2. Izvērtējot izmaiņas VSIA "Rīgas psihiatrijas un narkoloģijas centrs" Narkoloģiskās palīdzības dienesta Alkohola, narkotisko un psihotropo vielu reibuma ekspertīzes nodaļas sniegto maksas pakalpojumu cenrādī, kuras centrs veica, lai varētu tehniski nodrošināt ekspertīžu veikšanu jauno psihoaktīvo vielu klātbūtnes personu bioķīmiskajās vidēs noteikšanai, Valsts policijai ir nepieciešams papildus finansējums (IEKK 2239):**2012.gadā**: 70 (ekspertīžu skaits mēnesī) × 2 (mēnešu skaits) × 21 (vidējā cena par jauno ekspertīzi, Ls) = **Ls 2 940**; **2013. gadā un turpmākajos gados**: 233 (ekspertīžu skaits) × 12 (mēnešu skaits) × 21 (vidējā cena par jauno ekspertīzi, Ls) = **Ls 58 716.** Pēc Kriminālistikas pārvaldes datiem, ekspertīžu uz jaunajām vielām skaits jau sasniedz 15% no kopējā ekspertīžu uz narkotiskajām vielām skaita. Ņemot vērā to, ka minētās vielas nav dārgas, un to, ka tās vēl nav iekļautas MK noteikumos Nr.847, ir prognozējams ekspertīžu skaita palielinājums līdz pat 50% no esošā ekspertīžu uz narkotiskajām vielām skaita. |
| * 1. detalizēts ieņēmumu aprēķins
 |
| * 1. detalizēts izdevumu aprēķins
 |
| 7.Cita informācija | Izdevumi par pasākumiem var tikt precizēti atbilstoši veiktajam iepirkumam un faktiski sniegtajam pakalpojuma apmēram.2012.gadā prognozētie papildu izdevumi 10,3 tūkst. latu apmērā tiks segti Iekšlietu ministrijas budžeta apakšprogrammai 06.01.00 „Valsts policija” apstiprināto finanšu līdzekļu ietvaros, veicot iekšējās līdzekļu pārdales sakarā ar ietaupījumu, kas radies pievienotās vērtības nodokļa likmes izmaiņu ietekmē no 2012.gada 1.jūlija. Ja 2013.gadā prognozētos papildu izdevumus 73,4 tūkst. latu apmērā nebūs iespējams segt Iekšlietu ministrijas budžeta apakšprogrammai 06.01.00 „Valsts policija” apstiprināto valsts budžeta līdzekļu ietvaros, Iekšlietu ministrija sagatavos un iesniegs izskatīšanai Ministru kabinetā jautājumu par papildu valsts budžeta līdzekļu piešķiršanu noteikumu īstenošanai no valsts budžeta programmas „Līdzekļi neparedzētiem gadījumiem”, pamatojoties uz Ministru kabineta 2012.gada 5. novembra sēdes protokola Nr.42., 3.§ 1.punktā noteikto.Nepieciešamības gadījumā jautājums par papildu valsts budžeta līdzekļu piešķiršanu noteikumu īstenošanai 2014.gadā un turpmākajos gados tiks iesniegts izskatīšanai Ministru kabinetā likumprojekta „Par vidēja termiņa budžeta ietvaru 2014.-2016. gadam” sagatavošanas un izskatīšanas procesā. Valsts policijai nepieciešams papildu finansējums, lai nodrošinātu pakalpojuma apmaksu VSIA „Rīgas psihiatrijas un narkoloģijas centrs” atbilstoši maksas pakalpojuma cenrāža izmaiņām. |

|  |
| --- |
| **IV. Tiesību akta projekta ietekme uzspēkā esošo tiesību normu sistēmu** |
|  Nepieciešamie saistītie tiesību aktu projekti | Lai MK noteikumu Nr.847 kontrolējamo vielu sarakstā iekļaujamajām jauno psihoaktīvo vielu pamatformulām vienlaikus noteiktu arī iedalījumu apmērus, Veselības ministrija sadarbībā ar Valsts policiju un Iekšlietu ministriju ir izstrādājusi atbilstošu grozījumu likumā ,,Par Krimināllikuma spēkā stāšanās un piemērošanas kārtību”.Lai pilnībā izpildītu Ministru prezidenta 2012.gada 12.janvāra rezolūciju Nr. 2012-REZ-111-1/4-88, vienlaicīgi ar šo projektu tiek virzīts arī likumprojekts „Grozījums likumā „Par narkotisko un psihotropo vielu un zāļu likumīgās aprites kārtību”, kas paredz jauno psihoaktīvo vielu pagaidu aizlieguma mehānisma ieviešanu.  |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu izpildi nodrošinās tiesībaizsardzības iestādes (Valsts policija, pašvaldību policijas, Valsts ieņēmumu dienests), iestādes un personas, kurām ir tiesības veikt ekspertīzes (Valsts policijas Kriminālistikas pārvalde, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”) u.c. |
|  2. |  Projekta izpildes ietekme uz pārvaldes funkcijām | Noteikumu izpilde neradīs ietekmi uz pārvaldes funkcijām |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Noteikumu izpildei nav nepieciešams radīt jaunas institūcijas |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar |
|  6. |  Cita informācija | Nav |

V. sadaļa, VI .sadaļa - projekts šo jomu neskar.

Veselības ministre I.Circene

27.11.2012. 09:54

2043

A.Segliņa, 67876102

anita.seglina@vm.gov.lv